ร้านอาหารอินเตอร์ สยาม เป็นร้านเก่าแก่เปืดมาตั้งแต่ปี 2524 เปิดมานานกว่า 30 กว่าปี ร้านได้ปรับปรุงให้ดูทันสมัยขึ้น ตั้งอยู่ใกล้ ๆ ศูนย์หนังสือจุฬาฯ สาขาสยามสแควร์ ร้านนี้มีป้ายแปะหน้าร้านว่าไม่คิดค่า service charge 

***บรรยากาศและบริการ***
ร้านเป็นห้องแอร์ขนาดใหญ่ มีเปิดบริการชั้น 2 ด้วย ลูกค้าแน่นร้าน แต่รอคิวไม่นาน เพราะมีพ่อครัวหลายคน ลูกค้าสั่งใส่กล่องกลับบ้านก็เยอะ ส่วนทานที่ร้านพนักงานบริการดีและรวดเร็ว

***เมนู***
ข้าวผัดพริกขี้หนูหมูแดดเดียว (85 บาท) ราคาอาจจะสูงไปนิด แต่หากเทียบว่าเป็นย่านสยามสแควร์ก็ต้องยอมรับกับราคา ข้าวผัดหอม ๆ ผัดคู่กับพริกกระเทียม รสจัดเผ็ดและเค็มเข้ากันได้ดี บีบมะหนาวเพิ่มความเปรี้ยวหน่อย รสชาติลงตัว ไม่ต้องปรุงน้ำปลาพริกก็ใช้ได้แล้ว. หมูแดดเดียวทอดหั่นเต๋า เพิ่มความเค็มเข้ากันได้ดี

ชาอู่หลงเย็นกระป๋อง (25 บาท) ชาอู่หลงกระป๋องผลิตจากสิงค์โปร์ รสชาติเข้มขนหอมกลิ่นใบชา ดื่มแล้วสดชื่นใจ

ทางร้านยังมีเมนูอาหารไทย อาหารจานเดียวให้เลือกอีกหลายเมนู